[{"text_idx": "#000002", "text": "UudisedKultuurAKEesti uudisedSportVa\u0308rsked raadiouudisedVa\u0308lisuudisedMenurus.err.eeMajandusTeadusnews.err.eeArvamusReitingudIlmViipekeelsedTVETVETV2ETV+RaadioVikerraadioRaadio 2KlassikaraadioRaadio 4Raadio TallinnLasteleJupiterJupiterArhiiv"}, {"text_idx": "#000003", "text": "Helen Pa\u0308rk. Milles seisneb Kellerteatri fenomen?"}, {"text_idx": "#000004", "text": "Ka ta\u0308napa\u0308eva inimene ihkab oma rutiinirohkesse igapa\u0308evaellu po\u0303nevust, na\u0308rviko\u0303di ja teravaid elamusi, ma\u0308rkis Helen Pa\u0308rk Teater. Muusika. Kinos ilmunud artiklis, kus uuris, milles seisneb Kellerteatri fenomen."}, {"text_idx": "#000005", "text": "Tallinna vanalinnas, Uue ta\u0308nava lo\u0303pus on juba peaaegu kolm sajandit pu\u0308sinud pu\u0308ssirohuait, mille vo\u0303lvide all on hoitud nii ha\u0308vitavat laskemoona kui ka hingepaitavat kunsti. Viimased neli aastat on kultuurima\u0308lestiseks tunnistatud hoone olnud koduks Vahur Kelleri loodud Kellerteatrile."}, {"text_idx": "#000006", "text": "Kui 2019. aasta alguses hakkasid sotsiaalmeediasse ja linnaruumi ilmuma esimesed Kellerteatri avalavastuse \"Mo\u0303rvad Rue Morgue'il\" afis\u030cid (autor Britt Urbla Keller), olin ma juba ette u\u0308limalt po\u0303nevil, sest su\u0308ndimas oli omalaadne po\u0303nevusteater, mis na\u0308is u\u0308hendavat minu kahte suurt armastust: teatrit ja krimikirjandust. On olnud tore to\u0303deda, et elevus Kellerteatri lavastuste osas on sa\u0308ilinud ta\u0308naseni."}, {"text_idx": "#000007", "text": "Ligi u\u0308heksa ku\u0308mnendit tagasi kirjutas krimikirjanduse kuldajastu (1920. ja 1930. aastate) u\u0308ks tuntumaid autoreid Dorothy L. Sayers essee \"Aristotle on Detective Fiction\" (1936), milles muu hulgas va\u0308itis, et krimikirjanduse reeglid pani paika juba Aristoteles, to\u0303stes esile, et ka krimiloos on ko\u0303ige ta\u0308htsam su\u0308z\u030cee ning alles seeja\u0308rel tulevad tegelased. Samas nimetas Sayers krimikirjandust valede kunstiks, kus algusest lo\u0303puni eksitatakse lugejat ning kokkuvo\u0303ttes pannakse ta uskuma ko\u0303ike, va\u0308lja arvatud seda, mis on to\u0303si.1 Need ja mitmed teisedki Sayersi va\u0308ljau\u0308tlemised on u\u0308le kantavad ka po\u0303nevusteatri salapa\u0308rasesse maailma."}, {"text_idx": "#000008", "text": "Kelleri otsus valida teatri esimeseks lavastuseks Edgar Allan Poe novelli \"Mo\u0303rvad Rue Morgue'il\" (1841) dramatiseering oli ma\u0308rgiline, sest ko\u0303nealust novelli peetakse ta\u0308napa\u0308evase krimikirjanduse alguspunktiks.2"}, {"text_idx": "#000009", "text": "Rue Morgue'il toimunud kurito\u0308o\u0308d seletas publikule lahti detektiiv Auguste Dupin, publiku u\u0308llatuseks astus esimese raamatudetektiivi rollis u\u0308les noor laulja ja laulukirjutaja Rahel Ollisaar. \"Vo\u0303ta va\u0308ike so\u0303o\u0303m, sa luba endale see va\u0308ike ro\u0303o\u0303m\"3 \u2014 Kelleri lavastuses on Dupin vaikselt napsitav ning laulev detektiiv, kes muu hulgas vihjab publikule, et selles teatrisaalis on teatribaarist ostetava nautimine etenduse ajal lubatud. Valdavalt varjus pu\u0308siv muusik Ara Yaralyan toetas Ollisaare kaasahaaravat loojutustust, kus kriminaalse juhtumi uurimine kompas piire meelelahutuse ja to\u0303sise analu\u0308u\u0308si vahel."}, {"text_idx": "#000010", "text": "Dupin astub Kellerteatri lavale veel kord, 2021. aastal, Poe novelli \"Marie Roge\u0302t' mo\u0303istatus\" (1842) dramatiseeringus. Poe ise on nimetanud seda novelli \"Mo\u0303rvad Rue Morgue'il\" ja\u0308rjeks.4"}, {"text_idx": "#000011", "text": "\"Marie Roge\u0302t' mo\u0303istatus\" Autor/allikas: Siim Vahur"}, {"text_idx": "#000012", "text": "Tumeda ja kummitusliku mo\u0303rvamu\u0308steeriumi lahendusele la\u0308heneb Keller kolme keskse tegelase kaudu: Poe (Riho Rosberg), Marie (Liis Haab) ja Dupin (Meelis Kubo). Mu\u0308steerium on kantud Poe soovist lahendada Marie saladus enne oma surma. Purjakil Poe peas segunevad fiktsioon ja tegelikkus ning nii elustub tema kuulsaim detektiiv ja hargnema hakkab kauni tubakaneiu mo\u0303rvalugu. Must kriiditahvel koos ajatelje ja kahtlusaluste fotodega aitab ka selles loos vaatajal ja\u0308rge pidada, Kubo ja Rosberg ma\u0308ngivad lisaks po\u0303hirollidele ka erinevaid mehi Marie elus. Tempokas loos on nii koomilisi elemente (Poe), kuhjaga upsakust (Dupin) kui ka hingematvat su\u0308ngust ning kurbust (Marie)."}, {"text_idx": "#000013", "text": "Detektiivilugude eelka\u0308ijaks peetakse gooti romaani \u2014 18. sajandi lo\u0303pus kummituslikes lossides vo\u0303i ha\u0308rrastemajades juhtunud o\u0303uduslugusid.5 Gootilikus atmosfa\u0308a\u0308ris, mille on loonud kunstnik Britt Urbla Keller, tegutseb sarnaselt Dupiniga ka armunud alkeemik."}, {"text_idx": "#000014", "text": "Kellerteatri teine lavastus \"Armunud alkeemik\" (2019) oli so\u0303nadeta maagiline o\u0303uduskomo\u0308o\u0308dia, kus publiku na\u0308rvid to\u0303mbas mustkunsti\u00adtrikkidega pingule Meelis Kubo. Vaevatud olemisega ja maailma ko\u0303ige kurvemate silmadega alkeemik trikitab vaatajatega, seda nii kulla kui ka armueliksiiri loomisel. Fantaasiale annavad hoogu juurde varjud, valgus ja o\u0303o\u0303vastavad helid. Kui lisada veel juurde elemendid, mis tegelikkuses liikuda ei tohiks (na\u0308iteks \"maharaiutud ka\u0308si\"), ja\u0308a\u0308b teatrimaagia vo\u0303itluses kaine mo\u0303istusega peale."}, {"text_idx": "#000015", "text": "Kuid so\u0303nadeta lavastusi leiab Kellerteatri ma\u0308ngukavast veel. Sandra Lange kehastatud Madame Brigitte samanimelises kroonilise u\u0308ksilduse komo\u0308o\u0308dias (2021, autorid Soile Ma\u0308kela\u0308 ja Sandra Lange) naerutab publikut veel ta\u0308naselgi pa\u0308eval. Anti Kidron on kirjutanud, et hea lugu on see, mis leiab nukras naljakat, naljakas su\u0308gavust.6 Kerge ja koomilise fooni taha peitunud Brigitte'i lugu on samal ajal nii kurb kui ka mo\u0303tlemapanev ning ko\u0303netab seela\u0308bi paljusid vaatajaid, vanusest vo\u0303i soost hoolimata."}, {"text_idx": "#000016", "text": "Kui alkeemiku tegemisi on vo\u0303imalik vaadata veebis ning Madame'i omi teatrisaalis, siis Kersti Heinloo esimene lavastus Kellerteatris (koos Raho Aadlaga), meelemu\u0308steerium \"Emilie Sagee\u0301\" (2019), on kahjuks kadunud ja\u0308a\u0308davalt teatriajalukku, ja\u0308ttes endast alles vaid u\u0308ksikud fotod. Lavastuse kunstnik oli Kristjan Suits ning laval ajasid vaatajaid segadusse Eva Pu\u0308ssa ja Arolin Raudva."}, {"text_idx": "#000017", "text": "Lugu 19. sajandi koolio\u0303petaja vo\u0303itlusest iseendaga oli lummav ning va\u0308ga no\u0303udlik, seda nii na\u0308itlejate kui ka vaatajate suhtes, eeldades mo\u0303lemalt osapoolelt iga hetk suurt fokuseeritust. Kuid ikkagi valdasid mind etenduse lo\u0303ppedes kummalised tunded: kas ko\u0303ik see, mida just na\u0308gin, toimus ikka tegelikkuses vo\u0303i tegid meeled trikke?"}, {"text_idx": "#000019", "text": "Po\u0303nevus ei pea olema alati su\u0308nge ja tumedatest hoovustest kantud. Kellerteatri ma\u0308ngukavas olevad humoorikad trillerid Anthony Shafferi \"Ma\u0308ng\" (2020) ja David Foley \"Afa\u0308a\u0308r\" (2022) on justkui lavakaksikud, mis sobivad neile vaatajatele, kes eelistavad pehmemat na\u0308rviko\u0303di."}, {"text_idx": "#000021", "text": "Ohtralt topeltma\u0308ngu ja su\u0308z\u030ceepo\u0308o\u0308rdeid ta\u0308is \"Afa\u0308a\u0308ris\" (lavastaja Andres Roosileht) teeb sa\u0308rava rolli eduka ja rikka ehtekunstnikuna Liina Tennosaar, talle sekundeerivad Rauno Kaibiainen ja Riho Rosberg, mo\u0303lemal ma\u0308ngida kahtlase olemisega tegelaskuju. Loo ka\u0308igus ilmsiks tulevad minevikusaladused annavad osapooltele ja\u0308rjest ka\u0308tte trumpe, mis vo\u0303imaldavad ko\u0303igil kolmel tunda end erinevatel ajahetkedel vo\u0303itjana. Vo\u0303iduro\u0303o\u0303m ja kaotusvalu peegelduvad ka na\u0308itlejate hoiakutes ning lo\u0303ppma\u0308ngus saab triumfeerida vaid u\u0308ks."}, {"text_idx": "#000022", "text": "Mo\u0303lema na\u0308itema\u0308ngu lavakujunduses (kunstnik Britt Urbla Keller) on Kellerteatrile omane tume su\u0308ngus asendunud hedonistliku luksusega, mis toetab nii \"Ma\u0308ngu\" kui ka \"Afa\u0308a\u0308ri\" o\u0303hustikku. Mo\u0303lemat lavastust ma\u0308ngiti ka 2022. aasta suvel Anija mo\u0303isa aidas, kuid tuleb to\u0303deda, et teatri kodusaal mo\u0303jub nende puhul intiimsemalt ja loodud atmosfa\u0308a\u0308r pahaendelisemana."}, {"text_idx": "#000023", "text": "Tulles siinkohal tagasi Kellerteatri asukoha juurde, oleks po\u0303nevusteatrit Tallinna vanalinnas ilma Indrek Hargla kirjutatud na\u0308idenditeta u\u0308sna raske ette kujutada. \"Koduka\u0308ijad\" (2019) on kaks lugu kummitustest, \"Phosphorus\" ja \"No\u0303ia tu\u0308tar\", kus esimese tegevus toimub 19. sajandi Saksamaal ja teise tegevus ta\u0308napa\u0308eva Eestis."}, {"text_idx": "#000024", "text": "Mo\u0303lemat kummituslugu kannavad kaks suurt vastandlikku tunnet, armastus ja vihkamine. Pingelist o\u0303hustikku tekitavad Rahel Ollisaar, Riho Rosberg, Andres Roosileht ja Andrus Eelma\u0308e. Rohkem kui kolm aastat ja arvukalt teatrivaatamisi hiljem ma\u0308letan ma lavastusest eredalt kahte stseeni: esmalt \"Phosphorusest\" Ollisaart ja Rosbergi peegli ees, kus kohtuvad pealtna\u0308ha noor ilus lesk ja tema oluliselt vanem, kummituseks muutunud abikaasa. Ku\u0308u\u0308nlavalgusest kantud tumeduses langevad naisel peast pikad blondid juuksed. Olgugi et tegemist on lava\u00adtrikiga, tekitab ainuu\u0308ksi mo\u0303te sellest stseenist minus siiamaani o\u0303udusjudinaid. \"No\u0303ia tu\u0308tres\" tekitab samasugust o\u0303o\u0303vastust lava kohal rippuv poomisno\u0308o\u0308r, mis na\u0308iliselt juhuslikult o\u0303igel ajal alla kukub."}, {"text_idx": "#000025", "text": "Teine Hargla kirjutatud ja Kelleri lavastatud lugu on vaimudemu\u0308steerium \"Hingede tund\" (2021), kus kolm endist klassikaaslast (Kaisa Selde, Liis Haab ja Hans Kristian O\u0303is) kohtuvad u\u0308ksildases maamajas. Kolmiku minevikus on toimunud su\u0308nged su\u0308ndmused, mis peaksid igaveseks varjule ja\u0308a\u0308ma. Ilmselt oli asi minus, kuid jo\u0303ulueelsel ajal toimunud tegevusega lavastuse vaatamine toonast helget jo\u0303ulumeeleolu ei ko\u0303igutanud."}, {"text_idx": "#000026", "text": "Pisut pani o\u0303lgu kehitama vaimude va\u0308ljakutsumise ma\u0308ngu ma\u0308ngimine, mis tundus mulle lapsiku ettevo\u0303tmisena juba teismeeas, ja videokaamera kasutamise vajalikkust po\u0303hjendasin endale nii, et on hea, kui ka kodune vaataja saab na\u0308itlejat la\u0308hiplaanis vaadata. Ko\u0303ige eredama detailina on senini meeles Selde peas olnud karvamu\u0308ts; korduvalt tabasin end mo\u0303ttelt, et kes ku\u0308ll sellist ta\u0308napa\u0308eval kannab vo\u0303i kas tal sellega palav ei ole. See on vist ainus Kellerteatri lavastus, mille kohta vo\u0303in rahuliku su\u0308damega o\u0308elda: \"Ju see siis polnud minu tassike teed.\""}, {"text_idx": "#000028", "text": "Roosileht ja Ta\u0308ht toovad vaataja ette loo kergeusklikkusest ja kurjusest, mis on kantud esimesel puhul u\u0308ksindusest, teisel puhul soovist ha\u0308sti elada. Mo\u0303lemad tegelased la\u0308hevad otsima o\u0303nne internetist, kuid saavad o\u0303ppetunni pa\u0308riselust. Vaatajal on lihtne valida tegelane, kellele kaasa elada \u2014 nii Roosileht kui ka Ta\u0308ht ma\u0308ngivad oma tegelaskuju vastavalt su\u0308mpaatseks vo\u0303i antipaatseks. Loo jutustust toetab esteetilise pildikeelega videograafika, mis juhib vaatajate ta\u0308helepanu olulistele elementidele su\u0308ndmuste arengus."}, {"text_idx": "#000030", "text": "Ta\u0308napa\u0308evast, u\u0308ksildust ta\u0308is maailma peegeldab ka noore vene kirjaniku ja dramaturgi Polina Borodina \"Mets\" (lavastaja Tatjana Kosmo\u0303nina, 2023), kus fookuses on lahenduseta ja\u0308a\u0308nud kadumisjuhtumid. Veljo Reiniku ma\u0308ngitud uurija peab lahendama noore naise kadumisloo. Uurija ka\u0308sutuses on naise audiopa\u0308evik, ta kuulab u\u0308le tunnistajaid (kuus tegelast videopildis) ja laseb kadunul oma meeled vallutada."}, {"text_idx": "#000031", "text": "Nii elabki kaduma la\u0308inud Anna (Maria Teresa Kalmet) mehe peas ja alateadvuses ning naisest saab tema na\u0308htamatu so\u0303ber, kellega koos juua kohvi, liikuda ringi ja arutada juhtumit. Kadunud Annat na\u0308eb uurija isegi tuvis. Kalmeti ma\u0308ngitud agressiivse kehakeega tuvi oli ootamatu ja ehmatav, enneko\u0303ike siis, kui ta klaasistunud tuvipilgul publikusse vaatas. \"Mets\" on krimilugu selle parimas ta\u0308henduses, sest ja\u0308tab vaatajale ruumi kaasa mo\u0303elda ja otsustada, mis Annaga juhtus ning kes on selles su\u0308u\u0308di."}, {"text_idx": "#000032", "text": "Omamoodi u\u0308ksindusse on mo\u0303istetud ka psu\u0308hhotrilleri \"Skiso\" (2022) peategelane Lee (Meelis Kubo), kelle elu koosneb o\u0303o\u0303vastavatest materjalidest ka\u0308sito\u0308o\u0308d tehes ja emaga (Elina Reinold) emotsioonidest tulvil vestlusi pidades. Kui u\u0308hel tormisel o\u0303htul ilmub tema turvalisse keskkonda Carmen (Liis Haab), rebitakse lahti vanad haavad ning piir reaalsuse ja kujutluste vahel hakkab veelgi enam ha\u0308gustuma."}, {"text_idx": "#000033", "text": "Loo arenedes saab u\u0308ha selgemaks, kumb, kas Lee vo\u0303i Carmen, on vaimude maailmast rohkem mo\u0303jutatud, ja kiht kihi haaval tuleb pa\u0308evavalgele, millised su\u0308ndmused kahe noore inimese elu a\u0308ra rikkusid. Vahur Kelleri kirjutatud lugu on inspireeritud Ed Geini elust, mis omakorda on andnud ainest nii Alfred Hitchcocki filmile \"Psycho\" kui ka Robert Blochi samanimelisele loole."}, {"text_idx": "#000034", "text": "La\u0308bi Kellerteatri tegutsemise aja on Haab ja Kubo ma\u0308nginud nii koos kui ka eraldi erinevates lavastustes, alates \"Marie Roge\u0302t' mo\u0303istatusest\". Nende ma\u0308ng on muutunud aja jooksul jo\u0303ulisemaks ja mitmetahulisemaks, mo\u0303lemad on omandanud Kelleri lavastajaka\u0308e all oskuse ma\u0308ngida usutavalt tumedatest ja su\u0308gavatest hingehoovustest kantud tegelasi."}, {"text_idx": "#000035", "text": "Kellerteatri u\u0308ks vo\u0303ludest on noore (po\u0303nevus)teatri vaataja kasvatamine. Teatri viiest lastelavastusest olen na\u0308inud kahte: Oscar Wilde'i \"Canterville'i kummitust\" (2020), kus o\u0303petlikku kummituslugu jutustab kummituseks kehastunud Sandra Lange, ja \"Keldrit\" (2020), po\u0303rgulikku jo\u0303ulupo\u0303nevikku ju\u0308tsidele, kus jo\u0303uluvanaeksamit teeb usin pa\u0308kapikk (Riho Rosberg)."}, {"text_idx": "#000036", "text": "\"Canterville'i kummitus\" Autor/allikas: Siim Vahur"}, {"text_idx": "#000037", "text": "Kui kummitusloo moraal on \"a\u0308ra tee teistele seda, mida ei taha, et sulle tehakse\", siis pa\u0308kapikulugu o\u0303petab vaatajale, et \"elus tuleb teha seda, milles oled hea\". Teatrimaagiat ta\u0308is lugudes on nukuteatri elemente, va\u0308ikseid mustkunstitrikke ja kuhjaga loovust ning leidlikkust."}, {"text_idx": "#000038", "text": "Ta\u0308iskasvanu leiab sealt talle suunatud vihjed ja alltekstid. Teatrisaalis on po\u0303nev nii va\u0308ikestel vaatajatel kui ka nende suurtel saatjatel, kes leiavad seal u\u0308les oma sisemise lapse. Nii vo\u0303iks po\u0303nevusteater ko\u0303netada ka neid empse-papse, keda on keskmisest keerulisem teatrisse meelitada."}, {"text_idx": "#000039", "text": "Lisaks eelnimetatutele on noorema vaataja ma\u0308ngukavas ka Aino Perviku \"Kunksmoor\" (2022), kus heasu\u0308damliku no\u0303ia ja kapten Trummi lugu jutustavad Liia Kanema\u0308gi ja Riho Rosberg, ning Grigori Osteri po\u0303nevuslavastus lastele \"O\u0303uduste kool\" (2019), kus kooli majahoidjaks kehastunud Tarmo Ma\u0308nnard ra\u0308a\u0308gib kooliga seotud o\u0303uduslugusid. Ma\u0308nnard jutustas koos muusik Leanne Barboga lugusid ka Virko Annuse ja Vahur Kelleri kirjutatud po\u0303hjala po\u0303nevikus mu\u0308rsikutele \"Karukska\u0308ijad\" (2021)."}, {"text_idx": "#000040", "text": "Nelja aastaga on Vahur Keller loonud tugeva meeskonna ja kindla tuumiktrupiga po\u0303nevusteatri, kus vaataja tunneb end oodatuna. Ei ole just palju teatreid, kus teatrijuht saabuvat publikut sageli uksel tervitamas on ja kus seeja\u0308rel saab temast elav kavaleht ning etenduse lo\u0303ppedes ka teatriku\u0308lastajate koduteele saatja."}, {"text_idx": "#000042", "text": "Milles siis seisneb Kellerteatri fenomen? Kurjus, kummitused, mo\u0303rvad ja muud o\u0303udust tekitavad lood on ko\u0303netanud inimesi aastasadu. Nii on meie kauged esivanemad kogunenud piiluma silmanurgast laipa vo\u0303i vaatama hukkamist kui etendust. Sajandeid tagasi sai teatrist toitu publiku fantaasia ja armastus fantasmagooria vastu, mis aegade jooksul mugandus surnutega kontakti vo\u0303tmise kunstist o\u0303udusetendusteks, et olla ka daamidele vastuvo\u0303etavam."}, {"text_idx": "#000043", "text": "Inimese po\u0303hiolemus ei ole sajandite va\u0308ltel kuigi palju muutunud. Po\u0303nevust, na\u0308rviko\u0303di ja teravaid elamusi ihkab oma rutiinirohkesse igapa\u0308evaellu ka ta\u0308napa\u0308eva inimene ning po\u0303nevusteater on vahetum vo\u0303imalus nende emotsioonide saamiseks kui kirjandus vo\u0303i sarja- ja filmimaailm."}, {"text_idx": "#000044", "text": "O\u0303ige atmosfa\u0308a\u0308r, valgus, varjud ja helid, juhtumid, mis viivad saalis viibija sajandite taha vo\u0303i na\u0308itavad meie kaasaja pahupoolt \u2014 krimi- ja po\u0303nevuslood peegeldavad vaatajatele tagasi u\u0308hiskonnas avalduvaid probleeme. Ja mis peamine, vaatajad saavad lahkuda etenduse lo\u0303ppedes saalist su\u0308damerahu ja / vo\u0303i teadmisega, et o\u0303iglus on vo\u0303idule pa\u0308a\u0308senud."}, {"text_idx": "#000045", "text": "Sellel kevadel lisandus Kellerteatri ma\u0308ngukavva John Fowles'i tume po\u0303nevik \"Liblikapu\u0308u\u0308dja\" (lavastaja Kersti Heinloo) ja suvel ootab publikut Agatha Christie ajatu triller \"Ja ei ja\u0308a\u0308nud teda ka\" (lavastaja Vahur Keller), kus eraldatud kaljusaarele la\u0308hima vaste leiab Viinistu Kunstisadamast."}, {"text_idx": "#000046", "text": "Lo\u0303petuseks on paslik po\u0303nevusteatri vaatajana unistada, et ehk u\u0308hel ilusal pa\u0308eval vo\u0303tab oma koha Kellerteatri laval sisse ka Arthur Conan Doyle'i legendaarne ha\u0308rrasmees-detektiiv."}, {"text_idx": "#000058", "text": "Kellerteatris tuuakse algaval hooajal lavale kaks uuslavastust"}, {"text_idx": "#000059", "text": "Viinistul esietendub Agatha Christie po\u0303nevik \"Ja ei ja\u0308a\u0308nud teda ka\""}, {"text_idx": "#000061", "text": "Kellerteatris algasid Agatha Christie po\u0303neviku \"Ja ei ja\u0308a\u0308nud teda ka\" proovid"}, {"text_idx": "#000064", "text": "Arvustus. \"Mets\": meeleheitlikke linde mo\u0303jutab traagika"}, {"text_idx": "#000065", "text": "Lavastaja Kellerteatris esietenduvast \"Metsast\": see ei ole puhas kunst, see on popkunst"}, {"text_idx": "#000068", "text": "Kellerteatri \"Skiso\" kompab piire elavate ja surnute maailma vahel"}, {"text_idx": "#000069", "text": "ETV2 inimo\u0303iguste kuu filmid avavad so\u0303navabaduse ko\u0303rget hinda"}, {"text_idx": "#000072", "text": "Pa\u0308rnus avati Jaan Rieti pere lastefotode na\u0308itus \"Meil aiaa\u0308a\u0308rne ta\u0308navas\""}, {"text_idx": "#000073", "text": "Na\u0308itus \"Robokoo\" peab dialoogi pa\u0308ris- ja virtuaalmaailma vahel"}, {"text_idx": "#000075", "text": "Tallinnas tuleb esimest korda esitamisele Tobiase \"Joonase\" algversioon"}, {"text_idx": "#000076", "text": "Otseu\u0308lekanne tulemas: seminar \"Laps kirjanduses\" keskendub ta\u0308navu lasteraamatukogudele"}, {"text_idx": "#000079", "text": "Muusika- ja teatriakadeemias saab hoo sisse uus kontserdisari \"Klaverikunst\""}, {"text_idx": "#000080", "text": "Anthony Horowitz: ma usun kirjutamise ja kirjanduse jo\u0303udu"}, {"text_idx": "#000082", "text": "Ekspertkomisjon na\u0308eb Estonia juurdeehitusele kolme vo\u0303imalikku varianti"}, {"text_idx": "#000084", "text": "Narva muuseumis saab na\u0308ha 72 aastat peidus hoitud kunstiva\u0308a\u0308rtusi"}, {"text_idx": "#000085", "text": "Pille Kaisel: elu maal ei tohiks olla muinasjutt, vaid reaalsus"}, {"text_idx": "#000086", "text": "Roop Estonia juurdeehitusest: arvan, et 20 aastat otsustamisega ei la\u0308he"}, {"text_idx": "#000087", "text": "Ott Maaten: oleks va\u0308ga kurb, kui Estonia majale tuleks hakata otsima uut funktsiooni"}, {"text_idx": "#000090", "text": "Eesti Kunstimuuseum on valmis saanud kestliku na\u0308ituse mudeli"}, {"text_idx": "#000092", "text": "Haapsalu kultuurikeskuses avati na\u0308itus aulidest"}, {"text_idx": "#000093", "text": "Loodusmuuseumi seenena\u0308itus tegi taasiseseisvunud Eesti ku\u0308lastajarekordi"}, {"text_idx": "#000094", "text": "Teatri- ja muusikamuuseumi kogud kolitakse tuleval aastal Maarjama\u0308ele"}, {"text_idx": "#000095", "text": "Edetabel. Aasta parimad albumid 2022"}, {"text_idx": "#000097", "text": "U\u0308levaade. Aasta parimad lood 2022"}, {"text_idx": "#000099", "text": "Arvustus. Panfilovi hu\u0308pnotiseeriv teena\u0308itaja alateadvusesse"}, {"text_idx": "#000101", "text": "Arhiivide u\u0308ldinfoarhiiv.err.eeKoopiad ja kasutamineMuuseumKostu\u0308u\u0308milaenutusTehnilised teenusedHelistuudiodKultuuriteatedKutse andmine"}, {"text_idx": "#000102", "text": "Vaegkuuljatele ja -na\u0308gijateleKasutustingimusedIsikuandmete to\u0308o\u0308tlemisestJupiter+Jupiter IOLasteekraanRaadioteater"}]